Here is a page extracted from Wikipedia that may contain CSS, HTML, and a lot of unformatted text.

Title: Lietovuos Jaunėma Dėinas
Content: Lietovuos Jaunėma Dėinas (LJD; ) - katalėkėšks rėnginīs skėrts Lietovuos jaunėmou. Paskutini karta vīk 2007 m. bėrželė 30 d. lėipas 1 d. Klaipėduo. Vīkst kas trejė metā.

Lietovuos jaunėma dėinū istuorėjė 

Pėrm kart LJD vīk 1997 m. Anuos bova skėrtas paminietė ė pasiruoštė Pasaule Jaunėma Dėinuom „Muokītojou, kor gīvėni? Ateiket ė pamatīset“, katruos pu mienėse vīk Parīžiou. Pėrmuoses Jaunėma Dėinas bova piligrimėnė keliuonė iš Vėlniaus Aušruos Vartū i Trakus. Pėrmuosiuos Jaunėma Dėinuos dalīvava kelė šimtā jaunū prietėliū.

2000 Jubiliejėnes metās vīka ontruoses Lietovuos Jaunėma Dėinas „Tarp Dongaus ė Žemes“. Anuos tris dėinas vīk Vėlniou. Anuos dalīvava aplė 5000 jaunū prietėliū iš vėsuos Lietovuos.

2004 m. lėipas mienėsie LJD prasidiejė Šiauliūs ė baigies' pri Krīžiū kalna. Jaunėma Dėinū tema toukart bova  „Negalio tīlietė“. Apėntās dalīvava aplė 500 jaunuoliū, katrėi dvė dėinas švėntė ė dalėnuos tikiejėmo.

2007 m. īvīka ketvėrtuoses Jaunėma Dėinas, katrū tema bova „Drusuos! Čė aš“, anuos vīk bėrželė 30 d. lėipas 1 d. Klaipėduo. Jaunėma Dėinuos dalīvava aplė 6000 prietėliū iš vėsuos Lietovuos. Rėngėne globiejė bova pasirinkta Kūdėkele Jiezaus ė Švenčiausiuoje Jiezaus Veida Tereselė. I švėntė bova atvežtas anuos relikvėjės.

2007 m. LJD pruograma 

Šeštadėinis (bėrželė 30 d.)
 9.00 - 10.00 Registracėjė Klaipėduos parapijuos
11.00 Atėdarīms
13.00 Pėitā parapijuos
14.30 Temėnē užsiėmėmā ė Jaunėma festivalis miestė
17.00 Susitaikėnėma pamaldas kartu su Šv. Tereselė
19.00 Vakarienė
20.00 Krikščiuonėšks kuoncerts (dalīvava grupes „Sounds in G“, „Quest“, „Crispin“, „River of Live", „Extreem“)
23.00 Pabėnga

Sekmadėinis (lėipas 1 d.)
9.00 Posrītē
10.00 Piligrėmėnė eisena per Klaipieduos miesta
11.30 Uždarīms
13.00 Šv. Mėšes
15.00 Pabėnga

Nūruodas 

Oficialos LJD poslapis
Oficialos LJD 2007 poslapis
Pasaule Jaunėma Dėinū vīksiunčiū 2008 m. Sidniejou poslapis

Katalėkībė